 **Νεφέλης 27, Κάτω Πετράλωνα- Αθήνα,**

**(πλησίον ηλεκτρ.σταθμού Κ.ΠΕΤΡΑΛΩΝΑ)**

**Τ.Κ. 118 53**

**Τηλέφωνο : 6974336081**

**e-mail: enwsidimitra1@gmail.com**

**ΔΕΛΤΙΟ ΤΥΠΟΥ**

***ΜΕΓΑΛΑ ΚΑΛΥΒΙΑ 16/3/2024***

Πραγματοποιήθηκε το Σάββατο 16/3/2024 στο σχολείο των Μεγάλων Καλυβιων με μεγάλη επιτυχία η τελετή ονοματοδοσίας της αίθουσας **<< Τεχνολογίας, Ψυχαγωγίας & Πολιτισμού της Ένωσης Μεγαλοκαλυβιωτων Αττικής "Η ΔΗΜΗΤΡΑ" >>** . Η δράση αυτή περιλαμβάνει προσφορά υλικοτεχνικού εξοπλισμού Δωρεά της Ένωσης Μεγαλοκαλυβιωτων "Η ΔΗΜΗΤΡΑ" σε συνεργασία με το Υπουργείο Ψηφιακής Διακυβέρνησης .

Ευχαριστούμε θερμά , και δεσμευόμαστε να είμαστε πάντα δίπλα στις ανάγκες που θα προκύπτουν , κατά το δυνατόν , τον Διευθυντή του Δημοτικού Σχολείου Μεγάλων Καλυβίων Τρικάλων κο Γαλάνη Βασίλειο , ο οποίος από την πρώτη στιγμή που εκφράστηκε η σκέψη, για την υλοποίηση αυτής της δράσης , ανταποκρίθηκε με μεγάλη χαρά και βοήθησε τα μέγιστα μέχρι την τελική έκβαση της . Προθυμότατα μας παραχώρησε την αίθουσα για την ονοματοδοσία αναγνωρίζοντας την ιδιαίτερη ευαισθησία που δείχνει πάντα η Ένωση μας προς τα παιδιά , και ειδικά τα παιδιά του χωριού μας όπου το τελευταίο διάστημα δοκιμάστηκαν από τις καταστροφικές πλημμύρες.

Την εκδήλωση μεταξύ άλλων τίμησαν με την παρουσία τους : ο Υπουργός Ψηφιακής Διακυβέρνησης, κ. Δημήτρης Παπαστεργίου, ο οποίος με ένα τηλεφώνημα μας , ανταποκρίθηκε αμέσως προσφέροντας ψηφιακό εξοπλισμό Δωρεά του Υπουργείου, ο Περιφερειακός Σύμβουλος κος Μπάρδας Κων/νος , ο Αντιδήμαρχος Παιδείας-Πολιτισμού-Αθλητισμού κος Λάππας Μιχαήλ, η Εντεταλμένη Σύμβουλος Δημοσίων Σχέσεων του Δήμου Τρικάλων κα Λεβέντη Έφη, ο Δημοτικός Σύμβουλος κος Κρανιάς Βασίλειος, ο Πρόεδρος της Τοπικής Κοινότητας κος Λαγάρας Παναγιώτης , καθώς και οι Τοπικοί Σύμβουλοι κ.κ. Παζαγόρας και Τσεκούρας, εκπρόσωποι του Ε.Λ.Ο.Κ., εκπρόσωποι των Συλλόγων Γονέων & Κηδεμόνων, γονείς , φίλες και φίλοι και φυσικά οι μαθητές μας.

Ακολούθησε Αγιασμός της νεοσύστατης ψηφιακής αίθουσας από τον σεβασμιότατο πάτερ Κωνσταντίνο , καθώς και πλούσιος μπουφές για όλους τους παρευρισκόμενους.

Σκοπός της δράσης αυτής είναι η δημιουργία μιας ψηφιακής αίθουσας η οποία πιστεύουμε ότι έλειπε από το χωριό μας τη στιγμή που η ζωή μας και οι ανάγκες μας εξελίσσονται με γοργούς ρυθμούς.

Επίσης η δράση αυτή αποτελεί και για το σύλλογο Μεγαλοκαλυβιωτων **‘ Η ΔΗΜΗΤΡΑ’** εκπλήρωση μιας επιθυμίας των ιδρυτικών μελών του συλλόγου οι οποίοι ήθελαν να γίνει ένα κοινωφελές έργο στο χωριό μας : τα ΜΕΓΑΛΑ ΚΑΛΥΒΙΑ στον τόπο καταγωγής τόσο των ιδίων όσο και των προγόνων τους.

ΤΑ ΠΑΙΔΙΑ ΜΑΣ ΕΙΝΑΙ ΤΟ ΜΕΛΛΟΝ ΤΟΥ ΚΟΣΜΟΥ , ΕΧΟΥΜΕ ΥΠΟΧΡΕΩΣΗ ΝΑ ΕΙΜΑΣΤΕ ΚΟΝΤΑ ΤΟΥΣ ΚΑΙ ΠΑΝΤΑ ΔΙΠΛΑ ΤΟΥΣ.

**Με εκτίμηση**

**Το Διοικητικό Συμβούλιο της Ένωσης**